Αριθ. C 185/2 Επίσημη Εφημερίδα των Ευρωπαϊκών Κοινοτήτων 22. 7. 89 
ΣΥΜΠΕΡΑΣΜΑΤΑ 
του Συμβουλίου και των υπουργών υγείας των κρατών μελών οι οποίοι συνέρχονται στα πλαίσια του 
Συμβουλίου 
της 16ης Μαΐου 1989 
για την αξιοπιστία των αναλύσεων υγρών του σώματος προς διαπίστωση τυχόν χρήσης ναρκωτικών 
(89/C 185/02) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ 
ΥΠΟΥΡΓΟΙ ΥΓΕΙΑΣ ΤΩΝ ΚΡΑΤΩΝ ΜΕΛΩΝ ΟΙ ΟΠΟΙΟΙ ΣΥΝΕΡ­
ΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, 
1. ΕΚΦΡΑΖΟΥΝ την ανησυχία τους για τη χρήση των ναρ­
κωτικών και τις επιπτώσεις που έχουν στη δημόσια 
υγεία. 
2. ΔΙΑΠΙΣΤΩΝΟΥΝ ότι έχει αυξηθεί στα κράτη μέλη ο 
αριθμός των διαγνωστικών τεστ που πραγματοποιούνται 
σε δείγματα ούρων με σκοπό την ανίχνευση ναρκωτικών. 
3. ΚΡΙΝΟΥΝ ότι πρέπει να αποφευχθεί το ενδεχόμενο εξετά­
σεων που μπορεί να οδηγήσουν σε εσφαλμένη θετική διά­
γνωση με δυσμενείς συνέπειες για τα άτομα. 
4. ΔΙΑΠΙΣΤΩΝΟΥΝ εξάλλου ότι σε ορισμένες περιπτώσεις 
ανακύπτουν οι ακόλουθες δυσκολίες: 
— τα διαγνωστικά τεστ και οι αναλύσεις ούρων που επι­
βεβαιώνουν την παρουσία ναρκωτικών, προϋποθέτουν 
ότι ανιχνεύεται ενδεχομένως η παρουσία ορισμένων 
ναρκωτικών και των μεταβολιτών τους' όμως μερικές 
φορές δεν υπάρχουν αξιόπιστα υλικά αναφοράς, η δε 
παραγωγή τους είναι δαπανηρή, 
— τα διάφορα διαγνωστικά τεστ που κυκλοφορούν στο 
εμπόριο δεν είναι πάντα κατάλληλα για το συγκεκρι­
μένο πρόβλημα, οι δε μέθοδοι επιβεβαιωτικών αναλύ­
σεων είναι δυνατόν να παρουσιάζουν μεγάλη ανομοι­
ογένεια ως προς το σκοπούμενο αποτέλεσμα και τη 
διαγνωστική ικανότητα, 
— κατά τη διεξαγωγή συγκριτικών μελετών στα πλαίσια 
σχετικών προγραμμάτων καταδείχθηκαν οι δυσχέ­
ρειες που ανακύπτουν συχνά κατά την πραγματο­
ποίηση των διαγνωστικών αυτών τεστ, και ιδίως ο 
κίνδυνος εσφαλμένων θετικών αποτελεσμάτων, 
— δεν είναι πάντοτε δυνατόν να επιβεβαιωθούν — 
πράγμα απαραίτητο — τα τυχόν θετικά αποτελέ­
σματα των διαγνωστικών τεστ, — όλο και περισσότερα εργαστήρια πραγματοποιούν 
διαγνωστικά τεστ και επιβεβαιωτικές αναλύσεις, 
ενίοτε για εμπορικούς σκοπούς που δεν συμβαδίζουν 
πάντα με την ποιότητα. 
5. ΚΑΛΟΥΝ την Επιτροπή να εξετάσει, με τη βοήθεια 
ομάδας εργασίας από εκπροσώπους των κρατών μελών: 
α) υπό ποιες περιστάσεις, για ποιο σκοπό και με ποια 
συχνότητα γίνονται διαγνωστικά τεστ σε δείγματα 
ούρων για να ανιχνευτεί η χρήση ναρκωτικών 
6) τι συνέπειες υφίστανται τα άτομα για τα οποία η ανά­
λυση βγάζει θετικό αποτέλεσμα' 
γ) σε ποιο βαθμό τα διαγνωστικά αυτά τεστ και οι εν 
λόγω επιβεβαιωτικές αναλύσεις, καθώς και οι συνέ­
πειες τους, συμβιβάζονται με τις νέες συνθήκες που θα 
ισχύουν όταν εγκαθιδρυθεί η εσωτερική αγορά. 
6. ΚΑΛΟΥΝ την Επιτροπή να εκτιμήσει, ανάλογα με τα 
πορίσματα στα οποία θα καταλήξει η εξέταση που ανα­
φέρεται στα ανωτέρω στοιχεία α), 6) και γ) και μετά από 
συντονισμό με άλλους αρμόδιους φορείς, όπως το Τμήμα 
Ναρκωτικών των Ηνωμένων Εθνών και η ΠΟΥ, κατά 
πόσον είναι αναγκαίο ή επιθυμητό: 
α) να εξετασθούν τα ισχύοντα σήμερα κριτήρια βάσει 
των οποίων τα αποτελέσματα κηρύσσονται θετικά" 
ιδίως, να εξετασθεί η ανάγκη διάκρισης μεταξύ διά­
γνωσης και επιβεβαίωσης' 
6) να μελετηθούν τα υπάρχοντα προγράμματα για εγγυη­
μένη ποιότητα' 
γ) να εξακριβωθεί αν υπάρχουν ηλεγμένα υλικά ανα­
φοράς για την ανίχνευση των ναρκωτικών και των 
μεταβολιτών τους. 
7. ΚΑΛΟΥΝ την Επιτροπή να υποβάλει έκθεση στο Συμ­
βούλιο για τα αποτελέσματα των εργασιών της.